1. ปัจจัยความเสี่ยง

บริษัท บริการเชื้อเพลิงการบินกรุงเทพ จำกัด (มหาชน)
ประกอบธุรกิจการให้บริการจัดเก็บน้ำมันที่คลังน้ำมัน และ
ให้บริการเติมน้ำมันอากาศยานแก่สายการบินต่าง ๆที่ท่าอากาศยานกรุงเทพ และ
ท่าอากาศยานภูมิภาคบางแห่ง ซึ่งจากลักษณะการประกอบธุรกิจของบริษัทฯนั้น
มีปัจจัยความเสี่ยงที่อาจมีผลกระทบต่อการประกอบธุรกิจของบริษัทฯ ดังนี้

1.  ความเสี่ยงทางธุรกิจ

1.1 ความเสี่ยงในกรณีที่ท่าอากาศยานสุวรรณภูมิเปิดดำเนินการล่าช้า

เนื่องจากบริษัทฯ
ได้ลงทุนดำเนินการในระบบให้บริการเติมน้ำมันอากาศยานที่ท่าอากาศยานสุวรรณภูมิอย่างครบวงจร
ประกอบด้วยการลงทุนใน 4 โครงการ ดังนี้

1.  โครงการระบบคลังน้ำมันเชื้อเพลิงอากาศยาน (Main Deport) โดยบริษัทฯ
    ได้ทำสัญญาเงินกู้กับ ธนาคาร กรุงเทพจำกัด (มหาชน) ในวงเงิน 1,700 ล้านบาท
    เพื่อลงทุนในโครงการดังกล่าว

2.  โครงการระบบส่งน้ำมันเชื้อเพลิงอากาศยานผ่านท่อแบบ Hydrant โดยบริษัทฯถือหุ้นใน
    สัดส่วนร้อยละ 90 ของบริษัท ไทยเชื้อเพลิงการบิน จำกัด (Thai Aviation Refuelling
    Co.,ltd.- TARCO) ซึ่งเป็นผู้ให้บริการระบบส่งน้ำมันอากาศยานทางท่อแบบ Hydrant
    แต่เพียงรายเดียวที่ท่าอากาศยานสุวรรณภูมิ ทั้งนี้เพื่อเพิ่มโอกาสของบริษัทฯ
    ในการสร้างความมั่นคงทางด้านรายได้ระยะยาวในธุรกิจที่ไม่มีผู้แข่งขัน

3.  โครงการให้บริการเติมน้ำมันเชื้อเพลิงอากาศยาน (Intoplane Services) โดยบริษัทฯ
    ได้ทำสัญญาเงินกู้กับ ธนาคาร กรุงเทพจำกัด (มหาชน) ในวงเงิน 300 ล้านบาท
    เพื่อลงทุนในโครงการดังกล่าว

4.  โครงการระบบท่อขนส่งน้ำมันเชื้อเพลิงอากาศยานเส้นทางมักกะสันไปยังท่าอากาศยาน

สุวรรณภูมิ โดยบริษัทฯ ถือหุ้นในบริษัท เจพี – วัน แอสเซ็ท ในสัดส่วนร้อยละ 50 ในวงเงิน 300
ล้านบาท (ทุนจดทะเบียนชำระเต็มจำนวน 600 ล้านบาท)

ทั้งนี้โครงการทั้งหมดข้างต้นพร้อมที่จะให้ดำเนินการในเดือนมิถุนายน 2549
ตามกำหนดการเบื้องต้นของการเปิดท่าอากาศยานสุวรรณภูมิ
ซึ่งในกรณีที่ท่าอากาศยานสุวรรณภูมิเปิดดำเนินการอย่างเป็นทางการล่าช้าออกไปอีกถึงต้นปี 2550
บริษัทฯ
จะมีความเสี่ยงในเรื่องของผลกระทบจากภาระดอกเบี้ยจ่ายตามสัญญากู้เงินเพื่อก่อสร้างโครงการดังกล่าวข้างต้น
และผลกระทบด้านตัวเลขทางบัญชีจากการบันทึกค่าเสื่อมราคาของมูลค่าทรัพย์สินในโครงการที่ท่าอากาศยานสุวรรณภูมิ
อย่างไรก็ตาม บริษัทฯ
ยังได้รับประโยชน์ในส่วนของรายได้จากการดำเนินกิจการที่ท่าอากาศยานกรุงเทพแต่เพียงผู้เดียว
เพื่อชดเชยผลกระทบจากภาระดอกเบี้ยจ่าย ข้างต้น

1.2
ความเสี่ยงจากจำนวนเที่ยวบินที่ลดลงที่ท่าอากาศยานกรุงเทพภายหลังจากการเปิดใช้ท่าอากาศยาน

สุวรรณภูมิ

เนื่องจาก
ยังไม่มีความชัดเจนของนโยบายการใช้ประโยชน์ที่ท่าอากาศยานกรุงเทพจากรัฐบาลแต่จาก

การพิจารณาถึงความคุ้มค่าของการลงทุนขยายลานจอดเพื่อเพิ่มขีดความสามารถในการให้บริการ
ของ บริษัท ท่าอากาศยานไทย จำกัด (มหาชน) ที่เพิ่งดำเนินการเสร็จสิ้นไปเมื่อปี2546 นั้น
หากมีการหยุดใช้ท่าอากาศยานกรุงเทพสำหรับทุกเที่ยวบินโดยสิ้นเชิง
ก็อาจจะไม่คุ้มค่ากับเงินลงทุนในโครงการที่ บริษัท ท่าอากาศยานไทย จำกัด (มหาชน) ได้ลงทุนไป
จึงมีความเห็นว่า มีความเป็นไปได้มากที่รัฐบาลจะมีนโยบายส่งเสริม ให้ใช้ท่าอากาศยานกรุงเทพ
สำหรับเที่ยวบินเหมาลำ (Charter Flight) และเที่ยวบินพิเศษต่าง ๆ

อย่างไรก็ตามบริษัทฯ มีนโยบายที่จะลดขนาดธุรกิจที่ท่าอากาศยานกรุงเทพ
ให้เหมาะสมกับสัดส่วนจำนวนเที่ยวบินที่ลดลงเพื่อลดต้นทุนการให้บริการ และ
จะพิจารณาปรับเพิ่มอัตราค่าบริการที่ท่าอากาศยานกรุงเทพ เพื่อให้บริษัทฯ
มีรายได้ในระดับที่เหมาะสมและสามารถดำเนินธุรกิจการให้บริการน้ำมันอากาศยาน
ที่ท่าอากาศยานกรุงเทพต่อไป

1.3 ความเสี่ยงจากการลงทุนเพื่อขยายธุรกิจไปสู่ท่าอากาศยานภูมิภาค

บริษัทฯมีนโยบายขยายธุรกิจการให้บริการน้ำมันอากาศยานไปยังท่าอากาศยานภูมิภาค
เพื่อขยายฐานรายได้ และ เพิ่มศักยภาพในการแข่งขันให้มีความแข็งแกร่งยิ่งขึ้น
ทั้งนี้บริษัทฯได้ดำเนินการให้บริการน้ำมันอากาศยานที่ท่าอากาศยาน สมุยตั้งแต่ปี2542 และ
สุโขทัยตั้งแต่ปี 2543
โดยมีแผนที่จะมุ่งขยายธุรกิจไปสู่ท่าอากาศยานที่มีเที่ยวบินหนาแน่นและมีศักยภาพในการเจริญเติบโต
เช่น ท่าอากาศยานเชียงใหม่ ซึ่งรัฐบาลมีนโยบายที่จะพัฒนาให้เป็นศูนย์กลางการบินในภาคเหนือ
อีกทั้งบริษัทฯ
มีการเตรียมความพร้อมในการพัฒนาบุคลากรให้มีความรู้ความชำนาญและพร้อมที่จะปฏิบัติงานที่ท่าอากาศยานภูมิภาค
จึงเป็นโอกาสที่บริษัทฯ
จะสามารถจัดสรรบุคลากรให้มีความเหมาะสมกับขนาดของธุรกิจในแต่ละสถานที่

อย่างไรก็ตามลักษณะการประกอบธุรกิจของบริษัทฯ
เป็นธุรกิจที่เกี่ยวข้องกับสัญญาสัมปทานของท่าอากาศยานภูมิภาค และ ต้องใช้เงินลงทุนสูง
บริษัทฯจึงอาจมีความเสี่ยงในประเด็นของ การที่บริษัทฯ
อาจจะไม่ได้รับผลตอบแทนการลงทุนตามเป้าหมายที่กำหนดไว้
ทั้งนี้เพื่อเป็นการป้องกันความเสี่ยงดังกล่าวบริษัทฯ
จึงกำหนดให้มีการศึกษาความเป็นไปได้ของการลงทุนในทุกโครงการก่อนที่จะตัดสินใจลงทุน และ
มีการจัดทำรายงานผลการดำเนินของบริษัทฯ เปรียบเทียบกับงบประมาณ
เพื่อรายงานต่อฝ่ายบริหารเป็นประจำทุกเดือนเพื่อให้ทันต่อการหาแนวทางปรับปรุงแก้ไข
ในกรณีที่ผลตอบแทนการลงทุนต่ำกว่าเป้าหมายที่กำหนดไว้

4.  ความเสี่ยงจากการมีคู่แข่งที่ท่าอากาศยานสุวรรณภูมิ

เนื่องจากบริษัท ท่าอากาศยานไทย จำกัด (มหาชน)
มีนโยบายให้เกิดการแข่งขันทั้งด้านราคาและคุณภาพในธุรกิจให้บริการเติมน้ำมันอากาศยานที่ท่าอากาศยานสุวรรณภูมิ
อีกทั้ง บริษัท ท่าอากาศยานไทย จำกัด (มหาชน)
ได้ลงนามในสัญญาให้บริการน้ำมันอากาศยานกับบริษัทฯ และ บริษัทคู่แข่งเรียบร้อยแล้ว ดังนั้น
บริษัทฯ
จึงมีความเสี่ยงในประเด็นของการถูกแย่งส่วนแบ่งทางการตลาดในส่วนของการให้บริการเติมน้ำมันอากาศยาน

อย่างไรก็ตามบริษัทฯ ได้ดำเนินการควบคุมความเสี่ยง
โดยจัดตั้งฝ่ายพัฒนาธุรกิจและการตลาดเพื่อดูแลรับผิดชอบด้านการตลาด และ
ดำเนินการด้านลูกค้าสัมพันธ์อย่างต่อเนื่องโดยมุ่งเน้นให้ลูกค้าเกิดความพอใจสูงสุด อีกทั้ง บริษัทฯ
ได้ร่วมลงนามในสัญญาเพื่อใช้คลังน้ำมันและบริการน้ำมันอากาศยานที่ท่าอากาศยานสุวรรณภูมิกับผู้ใช้บริการรายใหญ่
10 ราย ได้แก่บริษัทน้ำมันชั้นนำของโลกที่เป็นผู้ถือหุ้นของบริษัทฯ รวมทั้ง บริษัท ปตท. จำกัด
(มหาชน) และ บริษัท การบินไทย จำกัด (มหาชน) เป็นที่เรียบร้อยแล้วเมื่อวันที่ 19 มกราคม
2549 ทำให้บริษัทฯ
มีความมั่นใจในระดับหนึ่งว่าจะสามารถรักษาส่วนแบ่งทางการตลาดได้ตามเป้าหมายที่กำหนดไว้

2. ความเสี่ยงจากการดำเนินงาน

2.1 ความเสี่ยงจากจำนวนเที่ยวบินที่ลดลงอันเนื่องมาจากปัจจัยภายนอก

2.1.1 การระบาดของโรคและภัยพิบัติในภูมิภาคเอเชีย

ธุรกิจบริการน้ำมันอากาศยาน มีแหล่งรายได้ค่าบริการตามปริมาณน้ำมันอากาศยานที่เติมให้แก่

สายการบินต่าง ๆ ซึ่งขึ้นอยู่กับการเพิ่มขึ้นหรือลดลงของจำนวนเที่ยวบินที่ท่าอากาศยาน ที่ผ่านมา
บริษัทฯ ได้รับผลกระทบด้านรายได้จากปัจจัยภายนอกได้แก่
การแพร่ระบาดของโรคระบบทางเดินหายใจเฉียบพลันรุนแรง (SARS) และ ไข้หวัดนก
รวมทั้งภัยพิบัติจากคลื่นยักษ์สึนามิ ทำให้รายได้ของบริษัทฯลดลงอย่างมีนัยสำคัญ ซึ่งบริษัทฯ
ได้ออกมาตรการควบคุมค่าใช้จ่ายอย่างเข้มงวด และ ได้รับความร่วมมือจากพนักงานเป็นอย่างดี
ทำให้บริษัทฯผ่านช่วงวิกฤตนั้นมาได้

ทั้งนี้บริษัทฯมีความเสี่ยงในกรณีที่เกิดโรคระบาดหรือภัยพิบัติในภูมิภาคเอเชียอีกในอนาคต โดยบริษัทฯ
มีนโยบายที่จะนำมาตรการควบคุมค่าใช้จ่ายอย่างเข้มงวดกลับมาใช้เพื่อลดผลกระทบทางด้านรายได้ที่ลดลงและทำให้ผลประกอบการของบริษัทฯ
เป็นไปตามเป้าหมายที่ตั้งไว้

2.1.2 การแข่งขันที่สูงขึ้นของท่าอากาศยานในภูมิภาคเอเชียตะวันออกเฉียงใต้

ภาวะการแข่งขันของท่าอากาศยานในภูมิภาคเอเชียตะวันออกเฉียงใต้ในปัจจุบัน มีความรุนแรงมาก
แต่ละท่าอากาศยานมุ่งเน้นการตลาดด้านบริการเพื่อดึงดูดให้สายการบินมาใช้บริการ
ด้วยการอำนวยความสะดวกในด้านการติดต่อและเป็นสนามบินที่ทันสมัย ซึ่งคู่แข่งที่สำคัญคือ
ท่าอากาศยานเช็คหลับก๊อกในประเทศฮ่องกง ท่าอากาศยานชางงีในประเทศสิงคโปร์ และ
ท่าอากาศยานเซปังในประเทศมาเลเซีย เป็นต้น
ดังนั้นปริมาณของสายการบินที่มาใช้บริการที่ท่าอากาศยานกรุงเทพ หรือ
ท่าอากาศยานสุวรรณภูมิจึงขึ้นอยู่กับความมีศักยภาพด้านการตลาด ของ บริษัท ท่าอากาศยานไทย
จำกัด (มหาชน) และเป็นปัจจัยเสี่ยงภายนอกที่บริษัทฯไม่อาจควบคุมได้
แต่มีผลกระทบต่อการดำเนินงานของบริษัทฯ

อย่างไรก็ตามบริษัทฯได้ดำเนินการวิเคราะห์ และ
ประมาณการจำนวนเที่ยวบินที่จะมาใช้บริการที่ท่าอากาศยานกรุงเทพ หรือ
ท่าอากาศยานสุวรรณภูมิและดำเนินการลงทุนในสัดส่วนที่เหมาะสมต่อสภาพการขยายธุรกิจของท่าอากาศยานดังกล่าว

2.2 ความเสี่ยงจากการที่ปริมาณน้ำมันสำรองอาจไม่เพียงพอต่อการให้บริการ

ปัจจุบันบริษัทฯ รับน้ำมันอากาศยานจากบริษัทขนส่งน้ำมันทางท่อ จำกัด (FPT) และ บริษัท
ท่อส่งปิโตรเลียมไทย จำกัด(Thappline) โดยกำหนดปริมาณน้ำมันสำรองไว้โดยเฉลี่ย 3.5วัน
ซึ่งบริษัทฯ มีความเสี่ยง
ในกรณีที่ท่อขนส่งน้ำมันชำรุดหรือเกิดเหตุร้ายแรงและไม่สามารถจัดส่งน้ำมันอากาศยานให้บริษัทฯได้ตามปริมาณสำรองที่กำหนดไว้

อย่างไรก็ตาม การที่มีระบบขนส่งน้ำมัน 2 เส้นท่อเป็นการลดความเสี่ยง ในกรณีที่
ท่อขนส่งน้ำมันท่อใดท่อหนึ่งชำรุด หรือ
เกิดเหตุการณ์ใดที่บริษัทขนส่งน้ำมันบริษัทหนึ่งไม่อาจให้บริการได้
บริษัทฯก็ยังสามารถรับน้ำมันจากอีกบริษัทฯทดแทนกันได้ อีกทั้ง บริษัทฯ
มีการจัดตั้งคณะอนุกรรมการกิจการเชื้อเพลิง (Fuelling Operations
Committee)ที่ประกอบด้วยผู้บริหารของบริษัทฯ และ
ตัวแทนจากบริษัทน้ำมันที่มีประสบการณ์ด้านน้ำมันอากาศยาน เพื่อประชุมแลกเปลี่ยนความคิดเห็น
โดยมีวัตถุประสงค์เพื่อให้การให้บริการน้ำมันอากาศยานมีประสิทธิภาพตามมาตรฐานสากล

2.3 ความเสี่ยงจากภัยอันตรายที่อาจเกิดขึ้นจากอัคคีภัยหรือก่อการร้าย

เนื่องจากบริษัทฯ ประกอบธุรกิจโดยมีสถานที่จัดเก็บน้ำมันเชื้อเพลิงที่คลังน้ำมัน
ซึ่งตั้งอยู่บริเวณใกล้ท่าอากาศยานกรุงเทพ และ ท่าอากาศยานสุวรรณภูมิ ดังนั้นบริษัทฯ
จึงมีความเสี่ยงในประเด็นของการเกิดอัคคีภัย และ ภัยจากการก่อการร้าย
ซึ่งจะก่อให้เกิดความเสียหายอย่างมีนัยสำคัญต่อบุคคล ทรัพย์สิน สิ่งแวดล้อม และ
ทำให้การดำเนินงานของบริษัทฯ หยุดชะงักได้
ทำให้บริษัทฯตระหนักถึงความสำคัญของความสำคัญของความเสี่ยงเหล่านี้อย่างยิ่ง
จึงมีนโยบายอาชีวอนามัย ความปลอดภัย และ สภาพแวดล้อมในการทำงานอย่างชัดเจน
โดยมีคณะกรรมการฯ ทำงานรับผิดชอบควบคุมและตรวจสอบความปลอดภัย
เพื่อป้องกันและควบคุมความเสี่ยงซึ่งอาจเป็นสาเหตุทำให้เกิดเหตุการณ์ร้ายแรงข้างต้นได้

นอกจากนี้ บริษัทฯได้ดำเนินการโอนความเสี่ยงโดยทำประกันภัยภายใต้กรมธรรม์หลัก 3 ฉบับ คือ
กรมธรรม์ประกันความเสี่ยงภัยทุกชนิด (All Risks Insurance Policy)
โดยรวมความคุ้มครองในกรณีธุรกิจหยุดชะงัก และ
ทำประกันภัยเพิ่มในส่วนของภัยจากการก่อการร้าย กรมธรรม์การรับผิดตามกฎหมายต่อบุคคลที่สาม (
Third Party Legal Liability Insurance) และกรมธรรม์ประกันความเสี่ยงภัยทั้งหมด
สำหรับอุปกรณ์สำนักงาน และ อะไหล่ซ่อมบำรุงของบริษัทฯ

3. ความเสี่ยงทางด้านการเงิน

3.1 ความผันผวนของอัตราแลกเปลี่ยนเงินตราต่างประเทศ

รายได้หลักจากการดำเนินธุรกิจของบริษัทฯ เป็นสกุลเงินดอลลาร์สหรัฐ
ทำให้บริษัทฯมีความเสี่ยงจากความผันผวนของอัตราแลกเปลี่ยนระหว่างสกุลเงินดังกล่าวและเงินบาท
โดยจะเกิดผลกระทบทางลบต่อรายได้บริษัทฯ เมื่อสกุลเงินบาทแข็งขึ้น ทั้งนี้ในปี 2548 บริษัทฯ
ได้ทำสัญญาขายเงินดอลลาร์สหรัฐล่วงหน้ากับสถาบันการเงินส่วนหนึ่งเพื่อประกันความเสี่ยงด้านรายได้จากความผันผวนของอัตราแลกเปลี่ยนเงินตรา

สำหรับแผนควบคุมความเสี่ยงด้านรายได้จากความผันผวนของอัตราแลกเปลี่ยน ในปี 2549
นั้นบริษัทฯ อยู่ระหว่างดำเนินการให้ที่ปรึกษาทางการเงิน
ศึกษาและวางแนวทางการควบคุมความเสี่ยง
โดยจะนำเสนอผ่านคณะกรรมการบริหารความเสี่ยงเพื่อพิจารณาเห็นชอบ
ก่อนดำเนินการภายในเดือนมีนาคม 2549

3.2 ภาระการปฏิบัติตามสัญญาเงินกู้ระยะยาว

บริษัทฯ ได้ทำสัญญากู้เงินระยะยาวเพื่อลงทุนในโครงการระบบคลังน้ำมันเชื้อเพลิงอากาศยาน
(Main Deport) และ โครงการการให้บริการเติมน้ำมันเชื้อเพลิงอากาศยาน (Intoplane
Services) กับธนาคาร กรุงเทพ จำกัด (มหาชน) ในวงเงิน 2,000 ล้านบาท
โดยมีกำหนดชำระคืนเงินต้นงวดแรกในเดือน มีนาคม 2550 และ
จ่ายดอกเบี้ยในอัตราดอกเบี้ยเงินฝากประจำ 3 เดือนบวกด้วยส่วนต่างในสัดส่วนร้อยละ1.25
ต่อปีตลอดอายุสัญญากู้ประมาณ 10 ปี
แต่เนื่องจากท่าอากาศยานสุวรรณภูมิยังไม่ได้กำหนดวันเปิดท่าอากาศยานเชิงพาณิชย์อย่างเป็นทางการ
ทำให้บริษัทฯ
มีความเสี่ยงในประเด็นของสภาพคล่องทางการเงินเนื่องจากยังไม่มีรายได้ที่ท่าอากาศยานสุวรรณภูมิ
ในขณะเดียวกันบริษัทฯ ต้องรับภาระต้นทุนและค่าใช้จ่ายที่ท่าอากาศยานสุวรรณภูมิ
ซึ่งอาจทำให้ไม่สามารถปฏิบัติตามสัญญาเงินกู้ได้

อย่างไรก็ตามบริษัทฯอยู่ระหว่างการดำเนินการเจรจากับ ธนาคารกรุงเทพ จำกัด (มหาชน)
เพื่อขอผ่อนผันขยายระยะเวลาการชำระคืนต้นเงินกู้ และ ขอผ่อนผันอัตราส่วนหนี้สินต่อทุน
โดยคาดว่าจะสามารถบรรลุข้อตกลงดังกล่าวได้ภายในปี 2549 ทั้งนี้บริษัท ฟิทซ์เรทติ้ง จำกัด
ยังคงจัดอันดับเครดิตในประเทศของบริษัทฯ ระยะยาวที่ A- (THA) และ ระยะสั้นที่ F2 (THA)